Pielikums Nr. 4
Atklāta konkursa
„Spēka instrumentu iegāde”,
 ID Nr. RAKUS 2020/135K Nolikumam
hf

(Līguma projekts)
Līgums Nr. B2-2020/____
par spēka instrumentu iegādi

Rīgā,                                                                                            2020. gada ___. ____________
                              
	SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Imants Paeglītis, valdes loceklis Kaspars Plūme, valdes loceklis Aleksejs Višņakovs un valdes loceklis Andis Pinkulis, no vienas puses, un 
	______________ reģistrācijas Nr.___________, juridiskā adrese _____________ (turpmāk – Piegādātājs), kuru saskaņā ar __________ pārstāv ____________________, no otras puses, abi kopā turpmāk – Puse (-es), 
	pamatojoties uz Pasūtītāja rīkotā atklāta konkursa „Spēka instrumentu iegāde”, identifikācijas Nr. RAKUS 2020/135K (turpmāk – Konkurss), rezultātiem noslēdz šādu līgumu (turpmāk - Līgums):
1. LĪGUMA PRIEKŠMETS
1.1.  	Pasūtītājs pasūta, bet Piegādātājs apņemas piegādāt un nodot ekspluatācijā spēka instrumentus _____________________ (turpmāk – Iekārta) osteosintēzes un ortopēdiskajām operācijām, atbilstoši Līguma noteikumiem, tai skaitā Līguma pielikumam Nr. 1 „Tehniskā specifikācija – finanšu piedāvājums” un saskaņā ar Latvijas Republikā spēkā esošajiem normatīvajiem aktiem.
2. LĪGUMA SUMMA UN NORĒĶINU KĀRTĪBA
2.1.  	Līguma summa ir _____________ euro (___________________ euro un ___ centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. 
2.2.  	PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3.  	Līguma 2.1. punktā norādītajā kopējā Līguma summā ietilpst visas izmaksas, kas saistītas ar Piegādātāja līgumsaistību izpildi, kā arī nodokļi, nodevas (izņemot PVN) un citas izmaksas, kuras rodas vai var rasties Piegādātājam, izpildot līgumsaistības, tai skaitā izmaksas, kas saistītas ar:
2.3.1. Iekārtas piegādi, uzstādīšanu, konfigurēšanu un nodošanu ekspluatācijā (ietverot arī Iekārtas funkciju atbilstības testēšanu un elektrodrošības pārbaužu veikšanu;
2.3.2. Pasūtītāja personāla Iekārtas lietošanas un apstrādes apmācībām;
2.3.3. 24 (divdesmit četru) mēnešu Iekārtas garantijas nodrošināšanu atbilstoši Līgumam (tai skaitā Līguma pielikumam Nr. 2) un Latvijas Republikā spēkā esošajiem normatīvajiem aktiem (garantijas laikā bez maksas jāveic Iekārtai funkciju atbilstības testēšanu un elektrodrošības pārbaudes, iekārtas profilaktiskās pārbaudes, tehnisko apkopi, remontu un rezerves daļu nomaiņu). Pasūtītājam nav pienākuma veikt nekādus citus papildu maksājumus.
2.4.  	Pasūtītājs veic samaksu Piegādātājam šādā kārtībā un termiņā:
2.4.1.	Līguma summas samaksu Pasūtītājs veic 60 (sešdesmit) dienu laikā pēc Iekārtas piegādes un nodošanas-pieņemšanas akta abpusējas parakstīšanas un atbilstoša rēķina saņemšanas;
2.4.2. 	samaksu Pasūtītājs veic ar pārskaitījumu uz Piegādātāja Līgumā norādīto bankas kontu.
2.5. 	Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3. IEKĀRTAS PIEGĀDE UN NODOŠANA EKSPLUATĀCIJĀ
3.1.  	Iekārta tiek piegādāta un nodota ekspluatācijā Pasūtītāja telpās stacionārā „Gaiļezers” Operāciju blokā, Traumatoloģijas un ortopēdijas klīnikā - Hipokrāta ielā 2, Rīgā.
3.2.  	Iekārtas piegāde, tās nodošana ekspluatācijā, Pasūtītāja personāla apmācības un Iekārtas apstrādes apmācības Piegādātājam jāveic astoņu nedēļu laikā no Līguma noslēgšanas brīža.
3.3.  	Iekārtas piegādi nodrošina Piegādātājs, izmantojot savu transportu un darbaspēku, Līguma 3.1. punktā noteiktajā piegādes vietā.
3.4. 	Iekārtas piegāde un nodošana ekspluatācijā ir uzskatāma par pabeigtu tad, kad Iekārta ir nodota ekspluatācijā atbilstoši Latvijas Republikā spēkā esošajiem normatīvajiem aktiem (tai skaitā Iekārtai ir veikta funkciju atbilstības testēšana un elektrodrošības pārbaudes atbilstoši Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”, kā arī ir veiktas Pasūtītāja personāla apmācības, Pasūtītājam ir iesniegtas Iekārtas lietošanas un apstrādes instrukcijas latviešu valodā un visa Līgumā noteiktā dokumentācija, kā arī ir parakstīts Iekārtas nodošanas - pieņemšanas akts. 
3.5. 	Ja, veicot Iekārtas un veikto darbu pieņemšanu, atklājas trūkumi, bojājumi vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda defektu aktu, kuru iesniedz Piegādātājam. Pasūtītājs defekta aktu Piegādātājam nodod personīgi vai kā ierakstītu pasta sūtījumu nosūta uz Piegādātāja juridisko adresi. Piegādātājam defekta aktā norādītie trūkumi, bojājumi un neatbilstības uz sava rēķina jānovērš defekta aktā norādītajā termiņā, kas nevar būt garāks par divām nedēļām. Defektu aktā norādītais trūkumu, bojājumu un neatbilstību novēršanas termiņa skaitījums sākas no defekta akta saņemšanas dienas. Defekta akts tiek uzskatīts par saņemtu dienā, kad tas nodots personīgi, vai septītajā dienā pēc tā nodošanas pastā. 
3.6.  	Pasūtītājs paraksta Līguma 3.4. punktā norādīto Iekārtas nodošanas - pieņemšanas aktu tikai pēc tam, kad Piegādātājs ir pilnībā novērsis defektu aktā norādītos trūkumus, bojājumus un neatbilstības.
3.7.   Defektu aktā norādītais trūkumu novēršanas termiņš nav uzskatāms par Līguma 3.2. punktā noteiktā termiņa pagarinājumu.
4. PIEGĀDĀTĀJA PIENĀKUMI UN TIESĪBAS
4.1.  	Piegādātāja pienākumi:
4.1.1. piegādāt Iekārtu atbilstoši tehniskās specifikācijas (Līguma pielikums Nr. 1) prasībām un ražotāja noteiktajai komplektācijai;
4.1.2. veikt Iekārtas uzstādīšanu un konfigurēšanu atbilstoši ražotāja noteiktajam tehnoloģiskajam procesam;
4.1.3. nodot Iekārtu ekspluatācijā atbilstoši Latvijas Republikā spēkā esošajiem normatīvajiem aktiem (tai skaitā veikt Iekārtai funkciju atbilstības testēšanu un elektrodrošības pārbaudes atbilstoši Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”, kā arī iesniegt Pasūtītājam visu pārbaužu protokolus;
4.1.4. veikt Pasūtītāja personāla apmācības darbam ar Iekārtu un tās apstrādi; 
4.1.5. Iekārtas piegādes un nodošanas ekspluatācijas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot traucējumus elektropiegādē u.tml.; 
4.1.6. iesniegt Pasūtītājam nepieciešamo informāciju par Iekārtas ekspluatācijas noteikumiem un citiem Iekārtas apkalpošanas noteikumiem, kā arī, piegādājot Iekārtu, iesniegt Pasūtītājam Iekārtas lietošanas un apstrādes instrukcijas latviešu valodā;
4.1.7. garantijas laikā veikt Iekārtai funkciju atbilstības testēšanu un elektrodrošības pārbaudes, kā arī Iekārtas tehnisko apkopi, remontu, rezerves daļu nomaiņu atbilstoši Latvijas Republikā spēkā esošajiem normatīvajiem aktiem, Līguma noteikumiem, ražotāja noteiktajam;
4.1.8. izpildīt citas Līgumā un tā pielikumos noteiktās prasības.
4.2. 	Piegādātāja tiesības:
4.2.1. 	saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. 	par kvalitatīvu Līguma noteikumu izpildi saņemt Līgumā noteikto samaksu;
4.2.3. 	Līgumā noteiktos gadījumos saņemt no Pasūtītāja līgumsodu.
5. PASŪTĪTĀJA TIESĪBAS UN PIENĀKUMI
5.1. 	Pasūtītāja pienākumi:
5.1.1. 	sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;
5.1.2. 	pieņemt Iekārtu, kas nodota ekspluatācijā atbilstoši Līguma noteikumiem un Latvijas Republikā spēkā esošajiem normatīvajiem aktiem;
5.1.3. 	veikt Līgumā noteikto samaksu Piegādātājam par kvalitatīvu Līguma noteikumu izpildi.
5.2. 	Pasūtītāja tiesības:
5.2.1. 	saņemt informāciju no Piegādātāja par Līguma izpildes gaitu un citiem Līguma izpildes jautājumiem;
5.2.2. 	nepieņemt Iekārtu, kas piegādāta un nodota ekspluatācijā, neievērojot Līguma noteikumus vai Latvijas Republikā spēkā esošos normatīvos aktus;
5.2.3. 	Līgumā noteiktos gadījumos saņemt no Piegādātāja līgumsodu.
6. GARANTIJAS
6.1.  	Piegādātājs garantē, ka piegādātā Iekārta būs ražota ne agrāk kā 12 (divpadsmit) mēnešus pirms Piegādātāja piedāvājuma iesniegšanas dienas Konkursā, būs jauna (nelietota), augstas kvalitātes un atbildīs Pasūtītāja tehniskajā specifikācijā (Līguma pielikums Nr. 1) izvirzītajām prasībām, kā arī visu to Latvijas Republikā spēkā esošo normatīvo aktu prasībām, kas uz to attiecas.
6.2.  	Piegādātājs nodrošina piegādātajai Iekārtai 24 (divdesmit četru) mēnešu garantiju no Līguma 3.4. punktā noteiktā nodošanas-pieņemšanas akta abpusējas parakstīšanas brīža. 
6.3.  	Garantijas laikā Piegādātājs bez maksas veic Iekārtai funkciju atbilstības testēšanu un elektrodrošības pārbaudes atbilstoši Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”.
6.4.  	Garantijas laikā Piegādātājs bez maksas veic regulāras bezmaksas Iekārtas profilaktiskās pārbaudes un tehniskās apkopes pēc darbu izpildes grafika Iekārtas ražotāja noteiktajā apjomā, ievērojot Iekārtas ražotāja noteikto apkopes periodiskumu un saskaņojot ar Pasūtītāja pārstāvi - Medicīnas ierīču daļas vadītāju Daini Siliņu, tel. +371 29571745, e-pasts dainis.silins@aslimnica.lv.
6.5. 	Piegādātājam jānodrošina garantijas serviss atbilstoši Līguma pielikumā Nr. 2 noteiktajam.
6.6.   	Par Iekārtas bojājumiem Pasūtītājs informē Piegādātāju pa tālruni _____________ vai e-pastu ____________. Piegādātāja servisa inženieris novērtē Iekārtas funkcionalitāti, sastāda defekta novērtēšanas aktu, kurā norāda bojājumu un nepieciešamās darbības. 
6.7.   Piegādātājs 24 (divdesmit četru) stundu laikā no Iekārtas bojājuma pieteikšanas brīža, nodrošina Iekārtas bezmaksas nomaiņu (attiecas uz Iekārtām Līguma pielikumā Nr. 1 „Tehniskā specifikācija – finanšu piedāvājums” 1.1., 1.2. un 2. punktos minētajām iekārtām). Par Iekārtas nomaiņu Piegādātājs sastāda aktu un iesniedz Pasūtītāja pārstāvim.
6.8.   Defektus, kas radušies nepareizas ekspluatācijas rezultātā, apliecina neatkarīgs eksperts. Eksperta pakalpojumus sedz vainīgā puse.

7. PUŠU ATBILDĪBA UN DOMSTARPĪBU RISINĀŠANAS KĀRTĪBA
7.1.  	Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
7.2.  	Ja Pasūtītājs kavē Līguma 2.4.1. punktā noteikto maksājuma termiņu, Piegādātājam ir tiesības saņemt no Pasūtītāja līgumsodu 0,1% (nulle, komats, viens procents) apmērā no Piegādātājam neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas.
7.3.  	Par Līguma 3.2. punktā noteiktā termiņa, Līguma 6.4. punktā norādītajā darbu izpildes grafikā noteiktā termiņa kavējumu Pasūtītājam ir tiesības saņemt no Piegādātāja līgumsodu 0,1% (nulle, komats, viens procents) apmērā no Līguma summas, kas noteikta Līguma 2.1. punktā, par katru nokavēto dienu, bet ne vairāk kā 10% (desmit procenti) apmērā no Līguma summas. 
7.4.  	Ja Iekārtas dīkstāve pārsniedz Līguma pielikumā Nr. 2 definēto vērtību, tad Pasūtītājam ir tiesības saņemt no Piegādātāja līgumsodu, saskaņā ar Līguma pielikumā Nr. 2 definēto aprēķinu kārtību. 
7.5.  	Līguma 8.3. punktā noteiktajā gadījumā Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas.
7.6.  	Pasūtītājs ir tiesīgs attiecīgo līgumsoda summu ieturēt savstarpēja ieskaita veidā.
7.7.  	Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
7.8.  	Visu risku attiecībā uz Iekārtas bojājumu vai bojāeju līdz Iekārtas nodošanas-pieņemšanas akta abpusējai parakstīšanai nes Piegādātājs.
7.9.   Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
8. LĪGUMA SPĒKĀ ESAMĪBAS NOSACĪJUMI
8.1.  	Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei.
8.2.  	Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
8.3.  	Pasūtītājam ir tiesības nekavējoties, ar vienpusēju rakstisku paziņojumu priekšlaicīgi izbeigt Līgumu šādos gadījumos: 
8.3.1. ja ir uzsākta Piegādātāja labprātīga vai piespiedu likvidācija;
8.3.2. ja pret Piegādātāju ir uzsākta maksātnespējas procedūra, vai tā darbībā ir apturēta;
8.3.3. ja Piegādātājs kavē Līguma 3.2. punktā noteiktos termiņus vairāk par 10 (desmit) darba dienām;
8.3.4. Piegādātājs atsakās piegādāt un nodot ekspluatācijā Iekārtu, kā arī veikt Iekārtas tehnisko apkopi;
8.3.5. Piegādātājs zaudējis tiesības piegādāt un nodot ekspluatācijā Iekārtu vai veikt Iekārtas tehnisko apkopi (piemēram, kvalifikācijas dokumenti, ko Piegādātājs iesniedzis piesakoties Konkursā, ir zaudējuši spēku);
8.3.6. ja Līgumu nav iespējams izpildīt tādēļ, ka Piegādātajam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4.  	Piegādātājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.
9. NEPĀRVARAMA VARA
9.1.  	Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Iekārtas piegādes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2.  	Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3.  	Ja nepārvaramas varas apstākļu dēļ līgums nav izpildāms ilgāk par vienu mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
10. CITI NOTEIKUMI
10.1. Atbildīgās personas šī Līguma ietvaros:
10.1.1 	no Pasūtītāja puses: komunikācijai ar Piegādātāju un šī Līguma izpildes kontroles veikšanai, kā arī pieņemšanas – nodošanas akta parakstīšanai ____________________tālr.__________________, elektroniskā pasta adrese __________________; 
10.1.2. no Piegādātāja puses: _________________, tālr. ________________________.
10.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
10.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
10.4. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
10.5. Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā piecu darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
10.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
10.7. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
10.8. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
10.9. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
10.10. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām, kā arī datu aizsardzības prasību ievērošanu atbilstoši  Eiropas Parlamenta un Padomes 2016.gada 27.aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, nepieciešamības gadījumā, noslēdzot datu apstrādes līgumu.
10.11. Līgums sastādīts uz __ (______) lapām divos eksemplāros. Katram Līguma eksemplāram pievienots pielikums Nr. 1 „Tehniskā specifikācija – finanšu piedāvājums” uz __ (_____) lapām un pielikums Nr. 2 „Apliecinājums par garantiju nodrošinājumu” uz ____ (_______) lapām. Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.

Pielikums Nr. 2
pie Līguma par spēka instrumentu iegādi

Apliecinājums par garantiju nodrošinājumu
1. Garantija*: 
a. Garantijas periods (mēneši pēc Iekārtas nodošanas-pieņemšanas akta abpusējas parakstīšanas): 24 mēneši.
	* Piegādātājs Garantijas perioda laikā veic apkopes un pārbaudes darbus pilnā apmērā, visu paredzēto rezerves daļu nomaiņu (ieskaitot: 
· visus ražotāja noteiktos tehniskās uzraudzības darbus;
· atbilstošās Ministru kabineta 2017.gada 28.novembra noteikumu Nr.689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasības;
· remontam nepieciešamās rezerves daļas un darbus, lai atjaunotu paredzēto iekārtas un to daļu funkcijas, ietverot visu papildus aprīkojumu atbilstoši tehniskajai specifikācijai.

b. Normālas darbības darba laiks:
	Darba dienas: pirmdiena-piektdiena
	plkst.: 7:30 – 18:00.

2. Dīkstāve: 
a. Definīcija: Dīkstāve ir definēta kā laiks, kad konkrētā Iekārta nav pieejama ārstniecisko/diagnostisko manipulāciju veikšanai dēļ tehniskiem bojājumiem, piemēram, Iekārtas mehānisko, elektrisko vai programmnodrošinājuma darbības traucējumiem, normālā darba laika ietvaros, un nav veikta Iekārtas nomaiņa 24 (divdesmit četru) stundu laikā no Iekārtas bojājuma pieteikšanas brīža.
b. Dīkstāve tiek rēķināta procentos (%) attiecībā pret normālo darba laiku:
	Darba dienas: pirmdiena-piektdiena
	plkst.: 7:30 – 18:00.
Dīkstāvē netiek ierēķināts laiks, kas nepieciešams regulāro apkopju un funkcionālo pārbaužu veikšanai, bojājumu novēršana, kas radusies lietotāja vai nepareizas ekspluatācijas vainas dēļ. 
c. Dīkstāve nedrīkst pārsniegt 4% no normālā iekārtas darba laika katrā no kalendārajiem mēnešiem.

d. Sods: Ja minētais dīkstāves termiņš tiek pārsniegts tad:

Garantijas perioda laikā pārsniedzot dīkstāvi par katru procenta punktu – Iekārtas garantija pagarinās par 3 darba dienām (1% = 3 darba dienas).

Garantijas perioda laikā pārsniedzot dīkstāvi, par katru pārsniegtās dīkstāves procenta punktu Pasūtītājs ir tiesīgs pieprasīt Piegādātājam (Izpildītājam) līgumsodu (1% =0,003 x „Līguma summa”), bet ne vairāk kā 10% apmērā no Līguma summas.


3. Reakcijas laiki: 
Darba laikā: 4 stundu laikā kvalificēta un sertificēta* servisa inženiera ierašanās objektā
Ārpus darba laika, brīvdienās un svētku dienās: Kvalificēta un sertificēta inženiera reaģēšana uz izsaukumu 12 stundu laikā.
* Piegādātājam ir pienākums informēt Pasūtītāju (rakstiski) vismaz 2 (divas) nedēļas iepriekš par izmaiņām sertificētu servisa inženieru sarakstā.

